13. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 30553/12/74 της 3/10 Δεκ. 1974 (ΦΕΚ Β΄ 1294) Περί καθορισμού της εξεταστέας ύλης δοκιμασιών προς μετάταξιν εκάστοτε υπαλλήλων Ν.Π.Δ.Δ. αρμοδιότητος Υ.Ε.Ν. Έχοντες υπ’ όψει: 1.Τας διατάξεις του άρθρ. 6 του Ν.Δ. 533/1970. 2.Τας διατάξεις του Β.Δ. 21/1971. 3.Τας διατάξεις του Ν.Δ. 390/1974. 4.Την υπ’ αριθ. ΔΛ6/1-4/40/13.5.1974 ερμηνευτικήν εγκύκλιον της Γενικής Δ/νσεως Δημοσίας Διοικήσεως. 5.Την υπ’ αριθ. 1772/1965 κανονιστικήν απόφασιν του Υπουργού Προεδρίας Κυβερνήσεως περί κανονισμού διεξαγωγής διαγωνισμών κλπ., αποφασίζομεν: Καθορίζομεν ως κατωτέρω τα μαθήματα ως και την εξεταστέαν ύλην αυτών εξ ης η εξεταστική Επιτροπή θα καταρτίση τα θέματα κατά τους εκάστοτε διαγωνισμούς μετατάξεως υπαλλήλων των Ν.Π.Δ.Δ. τελούντων υπό την εποπτείαν ημών από την Γ΄ Κατηγορίαν εις την Β΄ και από την Β΄ εις την Α΄ τοιαύτην. Α΄.Δια τους εκ της Β΄ εις την Α΄ Κατηγορίαν μετατασσομένους. 1.Έκθεσις ιδεών: Εις την έκθεσιν εις την οποίαν ως γλώσσα θα χρησιμοποιήται η απλή καθαρεύουσα, ελέγχεται η εκφραστική ικανότης του υποψηφίου, ο βαθμός της πνευματικής του ωρίμου της σκέψεως, η ικανότης προς ανάπτυξιν εννοιών και σύγκρισιν εννοιών προς αλλήλας, η σύνταξις του κειμένου και η ορθογραφία αυτού. 2.Λογιστική: Ορισμοί και σκοποί της Λογιστικής. Λογιστικά Συστήματα. Διπλογραφικαί εγγγραφαί, απογραφή (έννοια, είδη, χρόνος διενεργείας, διαχειριστική σημασία). Αποτιμητική (τρόπος αποτιμήσεως εν τη απογραφή τέλους χρήσεως των παγίων και κυκλοφοριακών στοιχείων εμπορικών και βιομηχανικών επιχειρήσεων τόσον από απόψεως ιδιωτικοοικονομικής όσον και κατά τας διατάξεις της ισχυούσης φορολογικής νομοθεσίας). Αποσβέσεις, μέθοδοι λογιστικής απεικονίσεως αυτών. Ισολογισμοί - Πρακτικαί εφαρμογαί επί των ανωτέρω. 3.Συνταγματικόν και Διοικητικόν Δίκαιον: Πολιτεύματα και μορφαί αυτών (γενικώς και παρ’ ημίν). Σύνταγμα και έννοια αυτού. Δικαιοδοτική λειτουργία. Εκτελεστική λειτουργία. Τυπικός και ουσιαστικός νόμος ως και σχετική διαδικασία (κύρωσις, έκδοσις, δημοσίευσις, έναρξις ισχύος).  Ατομικά δικαιώματα. Διοικητική οργάνωσις (Κεντρική και Περιφερειακή). Διοικητικά Όργανα (ατομικά και συλλογικά). Διοικητικαί Πράξεις (έννοια διακρίσεως, έκδοσις, έναρξις και λήξις ισχύος, ανάκλησις αυτών). Διοικητική δικαιοδοσία (διάρθρωσις). Συμβούλιον Επικρατείας (Οργάνωσις και αρμοδιότητες ολομελείας και Τμημάτων). Αίτησις ακυρώσεως, αίτησις αναιρέσεως προσφυγή υπαλλήλων. Ελεγκτικόν Συνέδριον (οργάνωσις και αρμοδιότητες). Έννοια Δημοσίου υπαλλήλου και τρόπος προσλήψεως, προϋποθέσεις και προσόντα διορισμού. Κωλύματα διορισμού. Καθήκοντα, δικαιώματα και περιορισμοί των διοικητικών υπαλλήλων. Μεταβολαί καταστάσεων αυτών. Λύσις της δημοσιοϋπαλληλικής σχέσεως. 4.Γενικαί Αρχαί Δικαίου: (Κατά τον Αστικόν Κώδικα) Κανόνες δικαίου εν γένει. Φυσικόν πρόσωπον. Νομικά πρόσωπα. Δικαιοπραξίαι. Αιρέσεις και προθεσμίαι. Αντιπροσώπευσις και πληρεξουσιότης. Συναινέσεις και έγκρισις. Προθεσμίαι. Παραγραφή και αποσβετική προθεσμία. 5.Δημοσία Οικονομική και Δημόσιον Λογιστικόν: Έννοια και φύσις του φόρου. Οι σύγχρονοι σκοποί του φόρου. Η φοροδιαφυγή οι άμεσοι και έμεσοι φόροι, πλεονεκτήματα, μειονεκτήματα, σκοπιμότης συνυπάρξεως. Αναλογική και προοδευτική φορολογία και αι κατ’ αυτών αντιρρήσεις. Έννοια και λειτουργία του Προϋπολογισμού. Έννοια Δημοσίου Υπολόγου, υποχρεώσεις Δημοσίων Υπολόγων, ελλείμματα Δημοσίων Υπολόγων. Βεβαίωσις, είσπραξις, παραγραφή και διαγραφή Δημοσίων Εσόδων. Δικαιοδοσία αναλήψεως δαπανών. Εκκαθάρισις. Εντολή και πληρωμή Δημοσίων δαπανών. Προληπτικοί έλεγχοι ασκούμενοι υπό του Ελεγκτικού Συνεδρίου. Κύριοι και δευτερεύοντες διατάκται. Β΄.Δια τους εκ της Γ΄ εις την Β΄ Κατηγορίαν μετατασσομένους. 1.Έκθεσις ιδεών: Εις την έκθεσιν ιδεών εις την οποίαν ως γλώσσα θα χρησιμοποιήται η απλή καθαρεύουσα, ελέγχεται η εκφραστική ικανότης του υποψηφίου, η σύνταξις του κειμένου, το ευανάγνωστον και η ορθογραφία αυτού. 2.Πρακτική αριθμητική: (Γραπτώς). Άπασα η εις την πρακτικήν αριθμητικήν περιεχομένη ύλη. (Αντί για τη σελ. 62,01(α) Σελ. 62,01(β) Τεύχος 1368 Σελ. 85 Προσωπικό Υ.Ε.Ν. 20.Α.ζ.13 3.Εγκύκλιοι Γνώσεις: (Γραπτώς). Ήτοι βασικαί εγκύκλιοι γνώσεις ως της Ιστορίας, Γεωγραφίας και Αρχαίας και νεωτέρας Ελληνικής Λογοτεχνίας, Αγωγή Πολίτου. Εξέτασις συνίσταται εις ερωτήσεις δι’ ων επιδιώκεται η διαπίστωσις της υπό των υποψηφίων διακατοχής γενικών βασικών γνώσεων εκ της διαταχθείσης ύλης των ως άνω μαθημάτων εις τα Σχολεία Μέσης Εκπαιδεύσεως. 4.Δακτυλογραφία: Συνίσταται εις την υπό του εξεταζομένου υποψηφίου δια γραφομηχανής ελληνικού πληκτρολογίου, αντιγράφων καθ’ υπαγόρευσιν κειμένου 20 στίχων. Δια την βαθμολογίαν λαμβάνεται υπ’ όψιν η ταχύτης, η ορθογραφία και η καλαισθησία του δακτυλογραφηθέντος κειμένου. Ο ορισθείς εξεταστής δια το μάθημα της δακτυλογραφίας σημείον επί του γραπτού – παρουσία του υποψηφίου τον διανυθέντα χρόνον δακτυλογραφήσεως. Η παρούσα, κοινοποιηθήτω προς εκτέλεσιν και δημοσιευθήτω δια της Εφημερίδος της Κυβερνήσεως.